b'\n_START_ARTICLE_\nTrg svetega Petra, Vatikan\n_START_PARAGRAPH_\nTrg svetega Petra (italijansko Piazza San Pietro) v Vatikanu je obse\xc5\xbeen trg, ki se nahaja neposredno pred baziliko svetega Petra._NEWLINE_V sredi\xc5\xa1\xc4\x8du trga se nahaja \xc5\xa1tiri tiso\xc4\x8d let star obelisk iz Egipta, ki so ga na tem mestu postavili leta 1568. Skoraj sto let kasneje je Gian Lorenzo Bernini zasnoval trg z mogo\xc4\x8dnim toskanskim \xc5\xa1tirivrstnim stebri\xc5\xa1\xc4\x8dem, ki objema obiskovalce kakor materinske roke Matere Cerkve. Granitne fontana, ki jo je zasnoval Bernini leta 1675, se ujema z drugo fontano, ki jo je zasnoval Carlo Maderno leta 1613._NEWLINE_S Trgom svetega Petra se na italijanski strani stika Trg pape\xc5\xbea Pija XII. (Piazza Papa Pio XII), ki se nadaljuje v Vio della Conziliazione. Vstop na petrov trg je iz italijanske strani svoboden in ni omejen z regulativami o pre\xc4\x8dkanju meddr\xc5\xbeavnih meja.'